Alisher A’zamxo‘jayev O‘zbekiston Respublikasining Turkiya Respublikasidagi Favqulodda va muxtor elchisi etib tayinlandi. Bu haqda O‘zbekiston Respublikasi Oliy Majlisi Senatining o‘n birinchi yalpi majlisida qaror qabul qilindi. A’zamxo‘jayev 12 yildan buyon O‘zbekistonning Anqaradagi elchisi bo‘lib kelgan Ulfat Qodirov o‘rnini egalladi. Alisher A’zamxo‘jayev bungacha O‘zbekiston Respublikasi Tashqi ishlar vazirligi MDH davlatlari bilan hamkorlik boshqarmasi boshlig‘i sifatida ishlab kelayotgandi.